title: Deċiżjoni tal-Kumitat Politiku u ta' Sigurtà (PESK) 2018/925 tas-26 ta' Ġunju 2018 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) u li tħassar id-Deċiżjoni (PESK) 2018/522 (ATALANTA/2/2018)

text:
               29.6.2018

               MT

               Il-Ġurnal Uffiċjali tal-Unjoni Ewropea

               L 164/46

         DEĊIŻJONI TAL-KUMITAT POLITIKU U TA' SIGURTÀ (PESK) 2018/925
   tas-26 ta' Ġunju 2018
   dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) u li tħassar id-Deċiżjoni (PESK) 2018/522 (ATALANTA/2/2018)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta' Novembru 2008 dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (1), u b'mod partikolari l-Artikolu 6(1) tagħha,
   Billi:

               (1)

               Skont l-Artikolu 6(1) tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta' Sigurtà (KPS) sabiex jieħu d-deċiżjonijiet rilevanti dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (“Kmandant tal-Forza tal-UE”).

               (2)

               Fis-27 ta' Marzu 2018, il-KPS adotta d-Deċiżjoni (PESK) 2018/522 (2) biex ħatar lill-Viċi Ammirall Simone MALVAGNA bħala l-Kmandant tal-Forza tal-UE.

               (3)

               Il-Kmandant tal-Operazzjoni tal-UE rrakkomanda l-ħatra tal-Viċi Ammirall Alfonso PÉREZ DE NANCLARES Y PÉREZ DE ACEVEDO bħala l-Kmandant tal-Forza tal-UE l-ġdid mis-6 ta' Awwissu 2018.

               (4)

               Fil-31 ta' Mejju 2018, il-Kumitat Militari tal-UE appoġġa dik ir-rakkomandazzjoni.

               (5)

               Għalhekk, jenħtieġ li d-Deċiżjoni (PESK) 2018/522 titħassar.

               (6)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża,

         ADOTTA DIN ID-DEĊIŻJONI:
   Artikolu 1
   Il-Viċi Ammirall Alfonso PÉREZ DE NANCLARES Y PÉREZ DE ACEVEDO huwa b'dan maħtur Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) mis-6 ta' Awwissu 2018.
   Artikolu 2
   Id-Deċiżjoni (PESK) 2018/522 titħassar.
   Artikolu 3
   Din id-Deċiżjoni għandha tidħol fis-seħħ fis-6 ta' Awwissu 2018.

      Magħmul fi Brussell, is-26 ta' Ġunju 2018.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 301, 12.11.2008, p. 33.

      (2)  Id-Deċiżjoni tal-Kumitat Politiku u ta' Sigurtà (PESK) 2018/522 tas-27 ta' Marzu 2018 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal- armi 'l barra mix-xtut tas-Somalja (Atalanta) u li tħassar id-Deċiżjoni (PESK) 2017/1356 (ATALANTA/1/2018) (ĠU L 87, 3.4.2018, p. 14).


title: Deċiżjoni tal-Kunsill (UE) 2018/923 tat-22 ta' Ġunju 2018 li tistabbilixxi li ma ttieħdet ebda azzjoni effettiva mir-Rumanija b'reazzjoni għar-Rakkomandazzjoni tal-Kunsill tal-5 ta' Diċembru 2017

text:
               29.6.2018

               MT

               Il-Ġurnal Uffiċjali tal-Unjoni Ewropea

               L 164/42

         DEĊIŻJONI TAL-KUNSILL (UE) 2018/923
   tat-22 ta' Ġunju 2018
   li tistabbilixxi li ma ttieħdet ebda azzjoni effettiva mir-Rumanija b'reazzjoni għar-Rakkomandazzjoni tal-Kunsill tal-5 ta' Diċembru 2017
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 1466/97 tas-7 ta' Lulju 1997 dwar it-tisħiħ tas-sorveljanza ta' pożizzjonijiet ta' budget u s-sorveljanza u l-koordinazzjoni ta'politika ekonomika (1), u b'mod partikolari ir-raba' subparagrafu tal-Artikolu 10(2) tiegħu,
   Wara li kkunsidra r-Rakkomandazzjoni mill-Kummissjoni Ewropea,
   Billi:

               (1)

               Fis-16 ta' Ġunju 2017, il-Kunsill iddeċieda f'konformità mal-Artikolu 121(4) tat-Trattat li fir-Rumanija kienet teżisti devjazzjoni osservata sinifikanti mill-perkors ta' aġġustament lejn l-objettiv baġitarju fit-terminu medju. Fid-dawl tad-devjazzjoni sinifikanti stabbilita, fis-16 ta' Ġunju 2017, il-Kunsill ħareġ Rakkomandazzjoni (2) biex ir-Rumanija tieħu l-passi meħtieġa sabiex tiggarantixxi li r-rata ta' tkabbir nominali tal-nefqa pubblika primarja netta (3) ma taqbiżx it-3,3 % fl-2017, li tikkorrispondi għal aġġustament strutturali annwali ta' 0,5 % tal-PDG.

               (2)

               Fil-5 ta' Diċembru 2017, il-Kunsill ikkonkluda (4) li r-Rumanija ma kinitx ħadet azzjoni effettiva b'reazzjoni għar-Rakkomandazzjoni tal-Kunsill tas-16 ta' Ġunju 2017. Fuq dik il-bażi, fil-5 ta' Diċembru 2017, il-Kunsill ħareġ Rakkomandazzjoni riveduta (5) biex ir-Rumanija tieħu l-passi meħtieġa sabiex tiggarantixxi li fl-2018 ir-rata ta' tkabbir nominali tan-nefqa pubblika primarja netta ma taqbiżx it-3,3 %, li tikkorrispondi għal aġġustament strutturali annwali ta' 0,8 % tal-PDG. Huwa rrakkomanda wkoll li r-Rumanija tuża kull dħul eċċezzjonali biex tnaqqas id-defiċit u li jenħtieġ li miżuri ta' konsolidazzjoni baġitarja jiżguraw titjib permanenti fil-bilanċ strutturali pubbliku b'mod li jiffavorixxi t-tkabbir. Il-Kunsill stabbilixxa skadenża tal-15 ta' April 2018 sa meta r-Rumanija kellha tirrapporta dwar l-azzjoni li tkun ħadet b'reazzjoni għal dik ir-Rakkomandazzjoni.

               (3)

               Fl-10 u l-11 ta' April 2018, il-Kummissjoni wettqet missjoni ta' sorveljanza msaħħa fir-Rumanija għall-fini tal-monitoraġġ fuq il-post skont l-Artikolu 11(2) tar-Regolament (KE) Nru 1466/97. Wara li ttrasmettiet il-konklużjonijiet proviżorji tagħha lill-awtoritajiet Rumeni għall-kummenti, il-Kummissjoni rrapportat il-konklużjonijiet tagħha lill-Kunsill fit-23 ta' Mejju 2018. Dawk il-konklużjonijiet sussegwentement ġew ippubblikati. Ir-rapport tal-Kummissjoni jikkonstata li l-awtoritajiet Rumeni ma għandhomx l-intenzjoni li jaġixxu skont ir-Rakkomandazzjoni tal-Kunsill tal-5 ta' Diċembru 2017. L-awtoritajiet ikkonfermaw lill-missjoni li l-mira tagħhom għall-2018 tibqa' defiċit nominali ta' ftit inqas minn 3 % tal-PDG. Fid-dawl tad-diverġenza pożittiva u li qed tiżdied bejn l-l-produzzjoni effettiva u dik potenzjali, dan jindika deterjorament ulterjuri tad-defiċit strutturali sottostanti, li jmur kontra dak stabbilit fir-Rakkomandazzjoni tal-Kunsill u jirrifletti politika fiskali kjarament espansjonarja.

               (4)

               Fl-20 ta' April 2018, wara l-iskadenza stabbilita mill-Kunsill, l-awtoritajiet Rumeni ppreżentaw rapport dwar l-azzjoni li kienet ittieħdet b'reazzjoni għar-Rakkomandazzjoni tal-Kunsill tal-5 ta' Diċembru 2017. Fir-rapport, l-awtoritajiet tennew li l-mira tagħhom għall-2018 tibqa' defiċit nominali ta' ftit inqas minn 3 % tal-PDG. L-impatt fiskali tal-miżuri rrapportati huwa b'mod sinifikanti taħt il-livell stabbilit f'dik ir-Rakkomandazzjoni tal-Kunsill.

               (5)

               Abbażi tal-previżjoni tar-rebbiegħa 2018 tal-Kummissjoni, it-tkabbir tan-nefqa pubblika primarja netta huwa mistenni jammonta għal 10,4 %, ogħla sew mill-parametru referenzjarju tan-nefqa ta' 3,3 %. Il-bilanċ strutturali huwa mistenni li jiddeterjora b'0,4 % tal-PDG fl-2018, u li jilħaq defiċit ta' 3,8 % tal-PDG. Dan imur kontra t-titjib strutturali rakkomandat ta' 0,8 % tal-PDG meta mqabbel mal-2017. Għaldaqstant, kull wieħed miż-żewġ pilastri jindika devjazzjoni mill-aġġustament rakkomandat b'marġni wiesa'. Il-parametru referenzjarju tan-nefqa jindika devjazzjoni ta' 2,0 % tal-PDG. Il-bilanċ strutturali jikkonferma din l-interpretazzjoni, filwaqt li jindika devjazzjoni kemxejn iżgħar ta' 1,2 % tal-PDG. L-ammont tad-devjazzjoni indikat mill-bilanċ strutturali kien influwenzat b'mod negattiv minn stima sottostanti ogħla tat-tkabbir tal-PDG potenzjali meta mqabbla mal-medja fit-terminu medju li hija l-bażi tal-parametru referenzjarju tan-nefqa. Meta jittieħed kont ta' dan, il-valutazzjoni globali tikkonferma devjazzjoni mill-aġġustament rakkomandat b'marġni wiesa'.

               (6)

               Id-deterjorament meta mqabbel mal-2017 huwa dovut l-aktar minn żidiet fin-nefqa għall-kumpens tal-impjegati pubbliċi, promulgati fis-sajf 2017 u li daħlu fis-seħħ f'Jannar 2018. Mill-previżjoni tal-ħarifa 2017 tal-Kummissjoni, li kienet il-bażi tar-Rakkomandazzjoni tal-Kunsill tal-5 ta' Diċembru 2017, l-awtoritajiet tar-Rumanija annullaw parzjalment ir-riforma preċedenti tas-sistema tal-pensjonijiet billi naqqsu l-proporzjon tal-kontribuzzjonijiet soċjali ttrasferiti lit-tieni pilastru tal-pensjonijiet mill-2018. Dan it-tnaqqis huwa mistenni li jkollu effett pożittiv fit-terminu qasir fuq id-dħul tal-gvern u għalhekk fuq il-bilanċ tal-amministazzjoni pubblika. Madankollu, dak il-gwadann fiskali huwa mistenni li jintilef fix-xejn fit-terminu twil hekk kif il-kontribuzzjonijiet soċjali li ma ġewx trasferiti lit-tieni pilastru ikunu akkumpanjati minn obbligu li jitħallsu l-pensjonijiet tal-età fil-futur.

               (7)

               Dan iwassal għall-konklużjoni li r-reazzjoni tar-Rumanija għar-Rakkomandazzjoni tal-Kunsill tal-5 ta' Diċembru 2017 ma kinitx suffiċjenti. L-isforz fiskali huwa sew inferjuri mill-aġġustament strutturali annwali ta' 0,8 % tal-PDG għall-2018, li jikkorrispondi għal rata ta' tkabbir nominali tan-nefqa pubblika primarja netta mhux ogħla mit-3,3 % fl-2018,

         ADOTTA DIN ID-DEĊIŻJONI:
   Artikolu 1
   Ir-Rumanija ma ħaditx azzjoni effettiva b'reazzjoni għar-Rakkomandazzjoni tal-Kunsill tal-5 ta' Diċembru 2017.
   Artikolu 2
   Din id-Deċiżjoni hija indirizzata lir-Rumanija.

      Magħmul fil-Lussemburgu, it-22 ta' Ġunju 2018.

            Għall-Kunsill

            Il-President

         V. GORANOV

      (1)  ĠU L 209, 2.8.1997, p. 1.

      (2)  Rakkomandazzjoni tal-Kunsill tas-16 ta' Ġunju 2017 bil-ħsieb li tiġi korretta d-devjazzjoni osservata sinifikanti mill-pjan ta' aġġustament lejn l-objettiv baġitarju fuq terminu medju fir-Rumanija (ĠU C 216, 6.7.2017, p. 1).

      (3)  In-nefqa pubblika primarja netta tal-gvern hija magħmula tan-nefqa pubblika totali bl-esklużjoni tan-nefqa fuq l-imgħax, in-nefqa fuq programmi tal-Unjoni kompletament korrisposti mid-dħul mill-fondi tal-Unjoni u tibdil nondiskrezzjonarju fin-nefqa fuq il-benefiċċji tal-qgħad. Il-formazzjoni grossa tal-kapital fiss iffinanzjata fil-livell nazzjonali hija mifruxa fuq perjodu ta' erba' snin. Inklużi fil-kalkolu hemm il-miżuri diskrezzjonali ta' dħul jew ta' żieda fid-dħul obbligatorji bil-liġi. Il-miżuri ta' darba fin-naħa kemm tad-dħul kif ukoll tan-nefqa huma esklużi.

      (4)  Deċiżjoni tal-Kunsill (UE) 2017/2389 tal-5 ta' Diċembru 2017 li tistabbilixxi li ma ttieħdet l-ebda azzjoni effikaċi mir-Rumanija b'reazzjoni għar-Rakkomandazzjoni tal-Kunsill tal-16 ta' Ġunju 2017 (ĠU L 340, 20.12.2017, p. 49).

      (5)  Rakkomandazzjoni tal-Kunsill tal-5 ta' Diċembru 2017 bil-ħsieb li tiġi korretta d-devjazzjoni sinifikanti osservata mill-pjan ta' aġġustament lejn l-objettiv baġitarju fuq terminu medju fir-Rumanija (ĠU C 439, 20.12.2017, p. 1).


title: Deċiżjoni tal-Kunsill (UE) 2018/926 tas-26 ta' Ġunju 2018 li taħtar membru, propost mir-Renju ta' Spanja, fil-Kumitat tar-Reġjuni

text:
               29.6.2018

               MT

               Il-Ġurnal Uffiċjali tal-Unjoni Ewropea

               L 164/48

         DEĊIŻJONI TAL-KUNSILL (UE) 2018/926
   tas-26 ta' Ġunju 2018
   li taħtar membru, propost mir-Renju ta' Spanja, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Spanjol,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020. Nhar il-5 ta' Ottubru 2015, bid-Deċiżjoni tal-Kunsill (UE) 2015/1792 (4), is-Sur Ignacio GONZÁLEZ GONZÁLEZ ġie sostitwit mis-Sinjura Cristina CIFUENTES CUENCAS bħala membru.

               (2)

               Konsegwentement għal tmiem il-mandat tas-Sinjura Cristina CIFUENTES CUENCAS, sar vakanti s-siġġu ta' membru fil-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Dan li ġej huwa b'dan maħtur membru fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sur Ángel GARRIDO GARCÍA, Presidente de la Comunidad Autónoma de Madrid.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, is-26 ta' Ġunju 2018.

            Għall-Kunsill

            Il-President

         E. ZAHARIEVA

      (1)  Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).

      (4)  Deċiżjoni tal-Kunsill (UE) 2015/1792 tal-5 ta' Ottubru 2015 li taħtar ħames membri Spanjoli u ħames membri supplenti Spanjoli fil-Kumitat tar-Reġjuni (ĠU L 260, 7.10.2015, p. 28).


title: Deċiżjoni tal-Kunsill (UE) 2018/1195 tas-16 ta' Lulju 2018 dwar l-iffirmar, f'isem l-Unjoni Ewropea, ta' Protokoll għall-Ftehim dwar it-trasport okkażjonali internazzjonali ta' passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta' passiġġieri bil-kowċ u bix-xarabank (Test b'rilevanza għaż-ŻEE.)

text:
                  23.8.2018

                  MT

                  Il-Ġurnal Uffiċjali tal-Unjoni Ewropea

                  L 214/3

         DEĊIŻJONI TAL-KUNSILL (UE) 2018/1195
         tas-16 ta' Lulju 2018
         dwar l-iffirmar, f'isem l-Unjoni Ewropea, ta' Protokoll għall-Ftehim dwar it-trasport okkażjonali internazzjonali ta' passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta' passiġġieri bil-kowċ u bix-xarabank
         (Test b'rilevanza għaż-ŻEE)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikulari l-Artikolu 91 flimkien mal-Artikolu 218(5) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Taħt id-Deċiżjoni tal-Kunsill 2002/917/KE (1), il-Ftehim dwar it-trasport okkażjonali internazzjonali ta' passiġġieri bil-kowċ u bix-xarabank (Ftehim Interbus) (2) ġie konkluż, f'isem l-Unjoni, fit-3 ta' Ottubru 2002 u daħal fis-seħħ fl-1 ta' Jannar 2003 (3).

                     (2)

                     Fil-5 ta' Diċembru 2014, il-Kunsill awtorizza lill-Kummissjoni biex tiftaħ negozjati għal Protokoll għall-Ftehim Interbus (il-“Protokoll”) mar-Repubblika tal-Albanija, mal-Bożnija-Ħerzegovina, mal-ex Repubblika Jugoslava tal-Maċedonja, mar-Repubblika tal-Moldova, mal-Montenegro, mar-Repubblika tat-Turkija u mal-Ukrajna.

                     (3)

                     In-negozjati ġew konklużi b'suċċess matul il-laqgħa tal-Partijiet Kontraenti għall-Ftehim Interbus li saret fl-10 ta' Novembru 2017.

                     (4)

                     Il-Protokoll għandu jiffaċilita l-provvista ta' servizzi regolari jew ta' servizzi regolari speċjali bejn il-Partijiet Kontraenti għall-Ftehim Interbus u b'hekk mistenni jagħti lok għal titjib fil-kollegamenti tat-trasport ta' passiġġieri bejniethom.

                     (5)

                     Fir-rigward tar-regoli ġenerali, b'mod partikolari l-operat tal-Kumitat Konġunt, u sabiex tiġi ffaċilitata l-applikazzjoni tiegħu, l-abbozz tal-Protokoll fil-biċċa l-kbira tiegħu jirrifletti r-regoli stabbiliti fil-Ftehim Interbus.

                     (6)

                     Sabiex il-benefiċċji tiegħu ma jiddewmux wisq u b'mod simili għal kif jistipula l-Ftehim Interbus, il-Protokoll jipprevedi d-dħul fis-seħħ tiegħu stess, għall-Partijiet Kontraenti li jkunu approvawh jew irratifikawh, meta erba' Partijiet Kontraenti, inkluża l-Unjoni, ikunu approvawh jew irratifikawh.

                     (7)

                     Għalhekk, jenħtieġ li l-Protokoll jiġi ffirmat f'isem l-Unjoni, suġġett għall-konklużjoni tiegħu f'data aktar tard,

               ADOTTA DIN ID-DEĊIŻJONI:

            Artikolu 1
            L-iffirmar tal-Protokoll għall-Ftehim dwar it-trasport okkażjonali internazzjonali ta' passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta' passiġġieri bil-kowċ u bix-xarabank huwa b'dan approvat f'isem l-Unjoni, suġġett għall-konklużjoni tiegħu (4).

            Artikolu 2
            Il-President tal-Kunsill huwa b'dan awtorizzat li jinnomina l-persuna jew persuni li jkollhom is-setgħa li jiffirmaw il-Protokoll f'isem l-Unjoni.

            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, is-16 ta' Lulju 2018.

                  Għall-Kunsill

                  Il-President

               J. BOGNER-STRAUSS

            (1)  Deċiżjoni tal-Kunsill 2002/917/KE tat-3 ta' Ottubru 2002 dwar il-konklużjoni tal-Ftehim Interbus dwar it-trasport okkażjonali internazzjonali tal-passiġġieri bil-coach u bix-xarabank (ĠU L 321, 26.11.2002, p. 11).

            (2)  ĠU L 321, 26.11.2002, p. 13.

            (3)  ĠU L 321, 26.11.2002, p. 44.

            (4)  It-test tal-Protokoll se jiġi ppubblikat flimkien mad-Deċiżjoni dwar il-konklużjoni tiegħu.


title: Deċiżjoni tal-Kunsill (UE) 2018/1194 tal-21 ta' Ġunju 2018 dwar il-konkluzjoni, f'isem l-Unjoni u l-Istati Membri, tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Użbekistan, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

text:
                  23.8.2018

                  MT

                  Il-Ġurnal Uffiċjali tal-Unjoni Ewropea

                  L 214/1

         DEĊIŻJONI TAL-KUNSILL (UE) 2018/1194
         tal-21 ta' Ġunju 2018
         dwar il-konkluzjoni, f'isem l-Unjoni u l-Istati Membri, tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Użbekistan, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 91, l-Artikolu 100(2) u l-Artikoli 207 u 209, flimkien mal-Artikolu 218(6)(a) tiegħu,
         Wara li kkunsidra l-Att ta' Adeżjoni tal-Kroazja, u b'mod partikolari l-Artikolu 6(2) tiegħu,
         Wara li kkunsidra l-proposta mill-Kummissjoni Ewropea,
         Wara li kkunsidra l-kunsens tal-Parlament Ewropew,
         Billi

                     (1)

                     F'konformità mad-Deċiżjoni tal-Kunsill (UE) 2017/1567 (1), il-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Użbekistan, min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea (“il-Protokoll”) ġie ffirmat fis-17 ta' Lulju 2017, soġġett għall-konklużjoni tiegħu f'data aktar tard.

                     (2)

                     Fir-rigward ta' kwistjonijiet li jaqgħu fil-kompetenza tal-Komunità Ewropea tal-Enerġija Atomika, il-konklużjoni tal-Protokoll hija soġġetta għal proċedura separata.

                     (3)

                     Jenħtieġ li l-Protokoll jiġi approvat f'isem l-Unjoni u l-Istati Membri,

               ADOTTA DIN ID-DEĊIŻJONI:

            Artikolu 1
            Il-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Użbekistan, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (2), huwa b'dan approvat f'isem l-Unjoni u l-Istati Membri.

            Artikolu 2
            Il-President tal-Kunsill għandu, f'isem l-Unjoni Ewropea u l-Istati Membri, jagħti n-notifika prevista fl-Artikolu 4(1) tal-Protokoll. (3)

            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fil-Lussemburgu, il-21 ta' Ġunju 2018.

                  Għall-Kunsill

                  Il-President

               B. PETKOV

            (1)  Id-Deċiżjoni tal-Kunsill (UE) 2017/1567 tat-8 ta' Ġunju 2017 dwar l-iffirmar, f'isem l-Unjoni u l-Istati Membri, u l-applikazzjoni proviżorja tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Użbekistan min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea (ĠU L 238. 16.9.2017, p. 1).

            (2)  It-test tal-Protokoll ġie ppubblikat fil-ĠU L 238, 16.9.2017 flimkien mad-deċiżjoni dwar il-firma.

            (3)  Id-data tad-dħul fis-seħħ tal-Protokoll ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


               23.8.2018

               MT

               Il-Ġurnal Uffiċjali tal-Unjoni Ewropea

               C 298/280

      P8_TA(2017)0101
      Ebda oġġezzjoni għal att delegat: Dokumenti bl-informazzjoni ewlenija għal prodotti aggregati ta' investiment għall-konsumaturi bbażati fuq l-assigurazzjoni
      Deċiżjoni tal-Parlament Ewropew li ma ssir ebda oġġezzjoni għar-Regolament Delegat tal-Kummissjoni tat-8 ta’ Marzu 2017 li jissupplimenta r-Regolament (UE) Nru 1286/2014 tal-Parlament Ewropew u tal-Kunsill dwar dokumenti bl-informazzjoni ewlenija għal prodotti aggregati ta' investiment għall-konsumaturi bbażati fuq l-assigurazzjoni (PRIIPs) billi jistabbilixxi standards tekniċi regolatorji dwar il preżentazzjoni, il-kontenut, ir-rieżami u r-reviżjoni tad-dokumenti bl-informazzjoni ewlenija u l-kundizzjonijiet biex jiġi ssodisfat ir-rekwiżit li jiġu pprovduti dawn id-dokumenti (C(2017)01473 – 2017/2602(DEA))
      (2018/C 298/23)

         Il-Parlament Ewropew,

                  —

                  wara li kkunsidra r-Regolament delegat tal-Kummissjoni (C(2017)01473) (“ir-regolament delegat rivedut”),

                  —

                  wara li kkunsidra r-riżoluzzjoni tiegħu tal-14 ta' Settembru 2016 dwar ir-Regolament delegat tal-Kummissjoni tat-30 ta' Ġunju 2016 li jissupplimenta r-Regolament (UE) Nru 1286/2014 tal-Parlament Ewropew u tal-Kunsill dwar dokumenti bl-informazzjoni ewlenija għal prodotti aggregati ta' investiment għall-konsumaturi bbażati fuq l-assigurazzjoni (PRIIPs) billi jistabbilixxi standards tekniċi regolatorji fir-rigward tal-presentazzjoni, il-kontenut, ir-rieżami u r-reviżjoni tad-dokumenti bl-informazzjoni ewlenija u l-kundizzjonijiet għas-sodisfar tar-rekwiżiti biex jiġu pprovduti dawn id-dokumenti (C(2016)03999 – 2016/2816(DEA)) (1),

                  —

                  wara li kkunsidra l-ittra tal-Kummissjoni tat-22 ta' Marzu 2017, li permezz tagħha hija talbet lill-Parlament jiddikjara li mhux se joġġezzjona għar-Regolament delegat rivedut,

                  —

                  wara li kkunsidra l-ittra tat-28 ta' Marzu 2017 mill-Kumitat għall-Affarijiet Ekonomiċi u Monetarji lill-President tal-Konferenza tal-Presidenti tal-Kumitati,

                  —

                  wara li kkunsidra l-Artikolu 290 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament (UE) Nru 1286/2014 tal-Parlament Ewropew u tal-Kunsill tas-26 ta' Novembru 2014 dwar dokumenti bl-informazzjoni ewlenija għal prodotti aggregati ta' investiment għall-konsumaturi bbażati fuq l-assigurazzjoni (PRIIPs) (2), u b'mod partikolari l-Artikoli 8(5), 10(2), 13(5) u 31 tiegħu,

                  —

                  wara li kkunsidra r-Regolament (UE) 2016/2340 tal-Parlament Ewropew u tal-Kunsill tal-14 ta' Diċembru 2016 li jemenda r-Regolament (UE) Nru 1286/2014 tal-Parlament Ewropew u tal-Kunsill dwar dokumenti bl-informazzjoni ewlenija għal prodotti aggregati ta' investiment għall-konsumaturi bbażati fuq l-assigurazzjoni għal dak li jirrigwarda d-data ta' applikazzjoni tiegħu (3),

                  —

                  wara li kkunsidra l-Artikolu 13 u l-Artikolu 10(1) tar-Regolament (UE) Nru 1093/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Bankarja Ewropea, EBA) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (4), ir-Regolament (UE) Nru 1094/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol, EIOPA), u li jemenda d-Deċiżjoni Nru 716/2009/KE u li jħassar id-Deċiżjoni tal-Kummissjoni 2009/79/KE (5), u r-Regolament (UE) Nru 1095/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq, ESMA) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (6),

                  —

                  wara li kkunsidra l-ittra mill-Presidenti tal-Awtoritajiet Superviżorji Ewropej (ESAs) bid-data 22 ta' Diċembru 2016, wara t-talba tal-Kummissjoni b'ittra tal-10 ta' Novembru 2016 dwar l-intenzjoni tagħha li temenda l-abbozz ta' Standards Tekniċi Regolatorji (RTS) ippreżentat b'mod konġunt mill-EBA, l-ESMA u l-EIOPA skont l-Artikoli 8(5), 10(2) u 13(5) tar-Regolament (UE) Nru 1286/2014,

                  —

                  wara li kkunsidra r-rakkomandazzjoni għal deċiżjoni tal-Kumitat għall-Affarijiet Ekonomiċi u Monetarji,

                  —

                  wara li kkunsidra l-Artikolu 105(6) tar-Regoli ta' Proċedura tiegħu,

                  —

                  wara li kkunsidra li l-ebda oġġezzjoni ma ġiet espressa fil-perjodu previst fit-tielet u r-raba’ inċiżi tal-Artikolu 105(6) tar-Regoli ta' Proċedura tiegħu, li skada fl-4 ta' April 2017,

                  A.

                  billi fir-riżoluzzjoni tiegħu tal-14 ta' Settembru 2016, il-Parlament oġġezzjona għar-Regolament delegat tal-Kummissjoni tat-30 ta' Ġunju 2016 li jissupplimenta r-Regolament (UE) Nru 1286/2014 u stieden lill-Kummissjoni tressaq regolament delegat rivedut, li indirizza t-tħassib li esprima l-Parlament dwar it-trattament mhux ċar tal-PRIIPs b'diversi għażliet, dwar ir-rappreżentanza insuffiċjenti tal-fatt li l-investituri konsumaturi jistgħu wkoll jitilfu l-flus f'xenarji negattivi fir-rigward ta' ċerti prodotti u dwar in-nuqqas ta' gwida dettaljata rigward l-użu ta' “allert ta' komprensjoni”;

                  B.

                  billi fir-riżoluzzjoni tiegħu tal-14 ta' Settembru 2016, il-Parlament fakkar li l-President tal-Kumitat għall-Affarijiet Ekonomiċi u Monetarji u t-tim ta' negozjar tal-Parlament kienu bagħtu ittra lill-Kummissjoni, fit-30 ta' Ġunju 2016, u talbuha tivvaluta jekk l-implimentazzjoni tar-Regolament (UE) Nru 1286/2014 għandhiex tiġi posposta;

                  C.

                  billi d-dispożizzjonijiet tar-regolament delegat rivedut huma konsistenti mal-objettivi tal-Parlament espressi fir-riżoluzzjoni tiegħu tal-14 ta' Settembru 2016 u waqt id-djalogu informali sussegwenti bħala parti mill-ħidma preparatorja għall-adozzjoni tar-regolament delegat rivedut;

                  D.

                  billi r-Regolament delegat rivedut jikkjarifika li dawk li joħolqu PRIIPs b'diversi għażliet li jinkludu għażliet ta' investiment sottostanti li jkunu Impriżi għall-Investiment Kollettiv fit-Titoli Trasferibbli (UCITS) jew fondi mhux UCITS imsemmija fl-Artikolu 32 tar-Regolament (UE) Nru 1286/2014 mhumiex se jkunu meħtieġa li jipprovdu l-informazzjoni kollha mitluba taħt il-PRIIPs u se jkunu awtorizzati li minflok jużaw dokumenti lill-investitur bl-informazzjoni ewlenija tal-UCITS bħala mezz xieraq ta' forniment lill-investitur konsumatur b'informazzjoni prekuntrattwali aktar dettaljata;

                  E.

                  billi, filwaqt li l-kalkoli sottostanti għat-tliet xenarji ta' prestazzjoni inklużi preċedentement xorta għadhom ibbażati fuq data storika, fir-Regolament delegat rivedut ġie inkluż xenarju addizzjonali tal-prestazzjoni; billi dan ix-“xenarju ta' stress” hu maħsub li jesponi l-impatti sfavorevoli sinifikanti tal-prodotti li mhumiex koperti fix-“xenarju sfavorevoli” eżistenti;

                  F.

                  billi l-użu tal-allert ta' komprensjoni ġie ċċarat bl-inklużjoni fil-kamp ta' applikazzjoni tiegħu ta' dawk il-PRIIPs li huma kkunsidrati bħala “prodotti kumplessi” fl-ambitu tad-Direttiva 2014/65/UE dwar is-swieq fl-istrumenti finanzjarji u d-Direttiva (UE) 2016/97 dwar id-distribuzzjoni tal-assigurazzjoni;

                  G.

                  billi t-taqsima proposta “X'inhu dan il-prodott” tad-dokument bl-informazzjoni ewlenija ġiet mibdula u t-taqsima dwar “X'inhuma r-riskji u x'nista' niggwadanja” tinkludi preżentazzjoni tal-ispejjeż amministrattivi fir-rigward tal-elementi bijometriċi ta' investiment ibbażat fuq l-assigurazzjoni;

                  H.

                  billi r-Regolament (UE) 2016/2340 iddeferixxa d-data tal-applikazzjoni tar-Regolament (UE) Nru 1286/2014 bi 12-il xahar għall-1 ta' Jannar 2018;

                  1.

                  Jiddikjara li ma joġġezzjonax għar-Regolament delegat rivedut;

                  2.

                  Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u lill-Kummissjoni.

         (1)  Testi adottati, P8_TA(2016)0347.

         (2)  ĠU L 352, 9.12.2014, p. 1.

         (3)  ĠU L 354, 23.12.2016, p. 35.

         (4)  ĠU L 331, 15.12.2010, p. 12.

         (5)  ĠU L 331, 15.12.2010, p. 48.

         (6)  ĠU L 331, 15.12.2010, p. 84.


               23.8.2018

               MT

               Il-Ġurnal Uffiċjali tal-Unjoni Ewropea

               C 298/345

      P8_TA(2017)0137
      Nomina ta' membri tal-Qorti tal-Awdituri
      Deċiżjoni tal-Parlament Ewropew tas-27 ta' April 2017 dwar il-ħatra proposta ta' Ildikó Gáll-Pelcz bħala Membru tal-Qorti tal-Awdituri (C8-0110/2017 – 2017/0802(NLE))
      (Konsultazzjoni)
      (2018/C 298/49)

         Il-Parlament Ewropew,

                  —

                  wara li kkunsidra l-Artikolu 286(2) tat-Trattat dwar il-Funzjonament tal-Unjoni Ewropea, skont liema artikolu ġie kkonsultat mill-Kunsill (C8-0110/2017),

                  —

                  wara li kkunsidra l-Artikolu 121 tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A8-0166/2017),

                  A.

                  billi l-Kumitat għall-Kontroll tal-Baġit tal-Parlament evalwa l-kwalifiki tal-kandidata proposta, b'mod partikolari fir-rigward tal-kundizzjonijiet stipulati fl-Artikolu 286(1) tat-Trattat dwar il-Funzjonament tal-Unjoni Ewropea;

                  B.

                  billi waqt il-laqgħa tiegħu tat-12 ta' April 2017, il-Kumitat għall-Kontroll tal-Baġit sema' lill-kandidata proposta mill-Kunsill għall-kariga ta' Membru tal-Qorti tal-Awdituri;

                  1.

                  Jagħti opinjoni favorevoli dwar il-proposta tal-Kunsill għall-ħatra ta' Ildikó Gáll-Pelcz bħala Membru tal-Qorti tal-Awdituri;

                  2.

                  Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u, għal skopijiet ta' informazzjoni, lill-Qorti tal-Awdituri kif ukoll lill-istituzzjonijiet l-oħra tal-Unjoni Ewropea u lill-istituzzjonijiet tal-awditjar tal-Istati Membri.


Id-Deċiżjoni tal-Kummissjoni ta' 21/08/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.9020 - ENGIE S.A. / GreenYellow) skond ir-Regolament tal-Kunsill (KE) Nru 139/2004 (It-test bl-Franċiz biss huwa awtentiku)


Id-Deċiżjoni tal-Kummissjoni ta' 14/08/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.8992 - Zeaborn Chartering Management / Maritime Holdings / Zeamarine) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 08/08/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.9021 - Orkla / DNB Bank / Optimizd) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


               30.8.2018

               MT

               Il-Ġurnal Uffiċjali tal-Unjoni Ewropea

               C 307/188

      P8_TA(2017)0232
      Talba għat-tneħħija tal-immunità ta' Béla Kovács
      Deċiżjoni tal-Parlament Ewropew tal-1 ta' Ġunju 2017 dwar it-talba għat-tneħħija tal-immunità ta' Béla Kovács (2016/2266(IMM))
      (2018/C 307/31)

         Il-Parlament Ewropew,

                  —

                  wara li kkunsidra t-talba għat-tneħħija tal-immunità ta' Béla Kovács, mibgħuta fid-19 ta' Settembru 2016 minn Dr Péter Polt, il-Prosekutur Ġenerali tal-Ungerija, b'rabta ma' proċedimenti kriminali mibdija mill-Uffiċċju tal-Prosekutur Ewlieni Ċentrali ta' Investigazzjoni kontrih u mħabbra fis-seduta plenarja fit-3 ta' Ottubru 2016,

                  —

                  wara li stieden lis-Sur Kovács biex jinstema' fit-12 ta' Jannar, fit-30 ta' Jannar u fit-22 ta' Marzu 2017, skont l-Artikolu 9(6) tar-Regoli ta' Proċedura tiegħu,

                  —

                  wara li kkunsidra l-Artikoli 8 u 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b'suffraġju universali dirett, tal-20 ta' Settembru 1976,

                  —

                  wara li kkunsidra s-sentenzi mogħtija mill-Qorti tal-Ġustizzja tal-Unjoni Ewropea fit-12 ta' Mejju 1964, fl-10 ta' Lulju 1986, fil-15 u l-21 ta' Ottubru 2008, fid-19 ta' Marzu 2010, fis-6 ta' Settembru 2011 u fis-17 ta' Jannar 2013 (1),

                  —

                  wara li kkunsidra l-Artikolu 4(2) tal-Liġi Fundamentali tal-Ungerija, l-Artikoli 10(2) u 12(1) tal-Att LVII tal-2004 dwar l-Istatus legali tal-Membri tal-Parlament Ewropew Ungeriżi u l-Artikolu 74(1) u (3) tal-Att XXXVI tal-2012 dwar l-Assemblea Nazzjonali,

                  —

                  wara li kkunsidra l-Artikoli 5(2) u 6(1) u l-Artikolu 9 tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Affarijiet Legali (A8-0203/2017),

                  A.

                  billi l-Prosekutur Ġenerali tal-Ungerija talab it-tneħħija tal-immunità ta' Membru tal-Parlament Ewropew, Béla Kovács, sabiex ikunu jistgħu jitwettqu investigazzjonijiet biex jiġi vverifikat jekk hux se jitressaq att ta' akkuża kontrih fir-rigward tar-reati ta' frodi baġitarju li jirriżulta f'telf finanzjarju sostanzjali skont l-Artikolu 396(1)(a) tal-Kodiċi Kriminali Ungeriż u ta' użu multiplu ta' dokumenti privati foloz skont l-Artikolu 345 tal-Kodiċi Kriminali; billi, skont dak l-Artikolu, kwalunkwe persuna li tuża dokument privat falsifikat jew falz jew dokument privat b'kontenut mhux veritier għall-forniment ta' provi tal-eżistenza, it-tibdil jew it-terminazzjoni ta' dritt jew obbligu, tkun ħatja ta' reat minuri punibbli bi priġunerija ta' mhux aktar minn sena;

                  B.

                  billi, skont l-Artikolu 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea, il-Membri tal-Parlament Ewropew igawdu, fit-territorju tal-Istat tagħhom stess, l-immunitajiet mogħtija lid-deputati tal-parlament tagħhom;

                  C.

                  billi, skont l-Artikolu 4(2) tal-Liġi Fundamentali tal-Ungerija, il-Membri tal-Parlament Ewropew għandhom ikunu intitolati għall-immunità; billi, skont l-Artikolu 10(2) tal-Att LVII tal-2004 dwar l-Istatus tal-Membri tal-Parlament Ewropew Ungeriżi, il-Membri tal-Parlament Ewropew huma intitolati jgawdu l-istess immunità bħall-Membri tal-Parlament Ungeriż, u skont l-Artikolu 12(1), id-deċiżjoni li tiġi sospiża l-immunità ta' Membru tal-Parlament Ewropew għandha taqa' fil-kompetenza tal-Parlament Ewropew; billi, skont l-Artikolu 74(1) tal-Att XXXVI tal-2012 dwar l-Assemblea Nazzjonali, proċedimenti kriminali jew, fin-nuqqas ta' sistema volontarja ta' tneħħija tal-immunità fil-każ ikkonċernat, proċedimenti għal reati minuri jistgħu jiġu applikati biss kontra l-Membru bl-awtorizzazzjoni minn qabel tal-Assemblea Nazzjonali; billi, skont l-Artikolu 74(3) tal-istess liġi, qabel il-preżentazzjoni tal-att ta' akkuża, il-mozzjoni għas-sospensjoni tal-immunità għandha tiġi ppreżentata mill-Prosekutur Ġenerali;

                  D.

                  billi, skont l-Artikolu 21(1) u (2) tad-Deċiżjoni 2005/684/KE, Euratom tal-Parlament Ewropew tat-28 ta' Settembru 2005 li tadotta l-Istatut għall-Membri tal-Parlament Ewropew (2), il-Membri għandhom ikunu intitolati għall-għajnuna mill-persunal personali li huma jistgħu jagħżlu b'mod ħieles u l-Parlament għandu jħallas l-ispejjeż reali inkorsi mill-Membri għall-impjieg ta' tali persunal personali;

                  E.

                  billi, skont l-Artikolu 34(4) tad-Deċiżjonijiet tal-Bureau tad-19 ta' Mejju u tad-9 ta' Lulju 2008 dwar miżuri ta' implimentazzjoni tal-Istatut tal-Membri tal-Parlament Ewropew, l-ispejjeż inkorsi marbuta ma' ftehimiet ta' traineeship, abbażi tal-kundizzjonijiet stabbiliti mill-Bureau, jistgħu jitħallsu wkoll;

                  F.

                  billi, skont l-Artikolu 1(1) tad-Deċiżjoni tal-Bureau tad-19 ta' April 2010 dwar ir-Regoli dwar it-Trainees tal-Membri, il-Membri tal-Parlament Ewropew, bl-għan li jikkontribwixxu għall-edukazzjoni u t-taħriġ vokazzjonali Ewropej u għall-promozzjoni ta' fehim aħjar tal-mod kif tiffunzjona l-Istituzzjoni, jistgħu joffru traineeships fi Brussell u fi Strasburgu waqt is-sessjonijiet plenarji jew waqt l-attivitajiet tagħhom bħala Membri fil-pajjiż fejn il-Membru kkonċernat ikun ġie elett f'kull każ;

                  G.

                  billi, skont l-Artikolu 5(1) u (2) tar-Regoli dwar it-Trainees, arranġamenti speċifiċi fir-rigward tat-traineeship għandhom ikunu inklużi fi ftehim bil-miktub dwar it-traineeship iffirmat kemm mill-Membru kif ukoll mit-trainee; billi, il-ftehim għandu jinkludi klawsola li tiddikjara b'mod espliċitu li l-Parlament Ewropew ma jistax jiġi kkunsidrat bħala parti għall-ftehim; billi, skont l-Artikolu 5(4), l-ispejjeż marbuta mat-traineeships, inklużi boroż ta' studju u l-kost tal-polza tal-assigurazzjoni jekk tkun tħallset mill-Membru, jistgħu jitħallsu mill-Allowance għall-Assistenza Parlamentari, skont l-Artikolu 33(4) tal-Miżuri ta' Implimentazzjoni, fil-limiti ta' dik l-allowance;

                  H.

                  billi, skont l-aħħar sentenza tal-Artikolu 1(1) tar-Regoli dwar it-Trainees, il-borża ta' studju mogħtija lil trainee ma tridx tkun tali li tikkostitwixxi, fil-verità, forma moħbija ta' remunerazzjoni; billi, skont l-Artikolu 7(1), matul it-traineeship kollha, it-trainees għandhom ikunu taħt ir-responsabilità unika tal-Membru li miegħu jkunu affiljati;

                  I.

                  billi, f'dan il-każ, il-Parlament ma sab l-ebda evidenza ta' fumus persecutionis, jiġifieri, suspett serju u preċiż biżżejjed li t-talba għat-tneħħija kienet saret b'rabta mal-proċedimenti mressqa bl-intenzjoni li ssir ħsara politika lill-Membru kkonċernat;

                  J.

                  billi d-deċiżjoni tal-President tal-Parlament preċedenti li jimponi l-penali ta' twissija għal ksur tal-Artikolu 1(a) tal-Kodiċi ta' Kondotta mis-Sur Kovács (3) ma tistax titqies li tekwivali għal sentenza ġudizzjarja li tikkostitwixxi res judicata dwar kwistjonijiet relatati ma' proċedimenti kriminali mibdija mill-Uffiċċju tal-Prosekutur Ewlieni Ċentrali ta' Investigazzjoni; billi, konsegwentement, ma hemmx ksur tal-prinċipju ne bis in idem; billi, konsegwentement, is-sanzjoni imposta mill-ex President tal-Parlament Ewropew skont il-Kodiċi ta' Kondotta ma twaqqafx milli l-proċedimenti kriminali jinbdew jew jitmexxew fl-Ungerija biex jintwera jekk huwiex se jitressaq att ta' akkuża kontrih;

                  1.

                  Jiddeċiedi li jneħħi l-immunità ta' Béla Kovács;

                  2.

                  Jagħti istruzzjonijiet lill-President tiegħu biex jgħaddi minnufih din id-deċiżjoni u r-rapport tal-kumitat responsabbli tiegħu lill-awtorità kompetenti tal-Ungerija u lil Béla Kovács.

         (1)  Sentenza tal-Qorti tal-Ġustizzja tat-12 ta' Mejju 1964, Wagner vs Fohrmann u Krier, 101/63, ECLI:EU:C:1964:28; sentenza tal-Qorti tal-Ġustizzja tal-10 ta' Lulju 1986, Wybot vs Faure et. al, 149/85, ECLI:EU:C:1986:310; sentenza tal-Qorti Ġenerali tal-15 ta' Ottubru 2008, Mote vs il-Parlament, T-345/05, ECLI:EU:T:2008:440; sentenza tal-Qorti tal-Ġustizzja tal-21 ta' Ottubru 2008, Marra vs De Gregorio u Clemente, C-200/07 u C-201/07, ECLI:EU:C:2008:579; sentenza tal-Qorti Ġenerali tad-19 ta' Marzu 2010, Gollnisch vs il-Parlament, T-42/06, ECLI:EU:T:2010:102; sentenza tal-Qorti tal-Ġustizzja tas-6 ta' Settembru 2011, Patriciello, C-163/10, ECLI:EU:C:2011:543; sentenza tal-Qorti Ġenerali tas-17 ta' Jannar 2013, Gollnisch vs il-Parlament, T-346/11 u T-347/11, ECLI:EU:T:2013:23.

         (2)  ĠU L 262, 7.10.2005, p. 1.

         (3)  Ara l-Anness I tar-Regoli ta' Proċedura, Kodiċi ta' Kondotta għall-Membri tal-Parlament Ewropew fir-rigward tal-interessi finanzjarji u l-kunflitti ta' interess.


               19.9.2018

               MT

               Il-Ġurnal Uffiċjali tal-Unjoni Ewropea

               C 334/231

      P8_TA(2017)0291
      Ebda oġġezzjoni għal att delegat: proċedura għal ordni ta' ħlas Ewropea
      Deċiżjoni tal-Parlament Ewropew li ma ssir ebda oġġezzjoni għar-Regolament Delegat tal-Kummissjoni tad-19 ta' Ġunju 2017 li jissostitwixxi l-Anness I tar-Regolament (KE) Nru 1896/2006 tal-Parlament Ewropew u tal-Kunsill li joħloq proċedura għal ordni ta' ħlas Ewropea (C(2017)03984 – 2017/2747(DEA))
      (2018/C 334/30)

         Il-Parlament Ewropew,

                  —

                  wara li kkunsidra r-regolament delegat tal-Kummissjoni (C(2017)03984),

                  —

                  wara li kkunsidra l-ittra tal-Kummissjoni tad-19 ta' Ġunju 2017, li permezz tagħha hija talbet lill-Parlament jiddikjara li mhux se joġġezzjona għar-Regolament delegat,

                  —

                  wara li kkunsidra l-ittra tal-Kumitat għall-Affarijiet Legali lill-President tal-Konferenza tal-Presidenti tal-Kumitati, bid-data 22 ta' Ġunju 2017,

                  —

                  wara li kkunsidra l-Artikolu 290 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament (KE) Nru 1896/2006 tal-Parlament Ewropew u tal-Kunsill tat-12 ta' Diċembru 2006 li joħloq proċedura għal ordni ta' ħlas Ewropea (1), kif emendat bir-Regolament (UE) 2015/2421 tal-Parlament Ewropew u tal-Kunsill (2), u b'mod partikolari l-Artikoli 30 u 31(5) tiegħu,

                  —

                  wara li kkunsidra r-rakkomandazzjoni għal deċiżjoni tal-Kumitat għall-Affarijiet Legali,

                  —

                  wara li kkunsidra l-Artikolu 105(6) tar-Regoli ta' Proċedura tiegħu,

                  —

                  wara li kkunsidra li l-ebda oġġezzjoni ma ġiet espressa fil-perjodu previst fit-tielet u r-raba’ inċiżi tal-Artikolu 105(6) tar-Regoli ta' Proċedura tiegħu, li skada fl-4 ta' Lulju 2017,

                  A.

                  billi l-Annessi għar-Regolament (KE) Nru 1896/2006 stipulaw il-formoli li jridu jintużaw biex tiġi ffaċilitata l-applikazzjoni tiegħu;

                  B.

                  billi r-Regolament (KE) Nru 1896/2006 ġie emendat mir-Regolament (UE) 2015/2421, li se japplika mill-14 ta' Lulju 2017; billi l-bidliet tal-proċedura għal ordni ta' ħlas Ewropea għandhom ikunu riflessi fl-Anness I tar-Regolament (KE) Nru 1896/2006;

                  C.

                  billi huwa meħtieġ li jiġu sostitwit l-Annessi I tar-Regolament (KE) Nru 1896/2006 u billi jenħtieġ li l-Anness I japplika fl-istess ħin meta jibda japplika r-Regolament (UE) 2015/2421;

                  D.

                  billi l-emendi għar-Regolament (KE) Nru 1896/2006 se jibdew japplikaw fl-14 ta' Lulju 2017, u jenħtieġ li r-Regolament delegat għalhekk jidħol fis-seħħ fl-14 ta' Lulju 2017;

                  1.

                  Jiddikjara li ma joġġezzjonax għar-Regolament delegat;

                  2.

                  Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni.

         (1)  ĠU L 399, 30.12.2006, p. 1.

         (2)  ĠU L 341, 24.12.2015, p. 1.


               19.9.2018

               MT

               Il-Ġurnal Uffiċjali tal-Unjoni Ewropea

               C 334/232

      P8_TA(2017)0292
      Ebda oġġezzjoni għal att delegat: Proċedura Ewropea għal Talbiet Żgħar
      Deċiżjoni tal-Parlament Ewropew li ma ssir ebda oġġezzjoni għar-Regolament delegat tal-Kummissjoni tad-19 ta' Ġunju 2017 li jissostitwixxi l-Annessi I, II, III u IV għar-Regolament (KE) Nru 861/2007 tal-Parlament Ewropew u tal-Kunsill li jistabbilixxi Proċedura Ewropea għal Talbiet Żgħar (C(2017)03982 – 2017/2748(DEA))
      (2018/C 334/31)

         Il-Parlament Ewropew,

                  —

                  wara li kkunsidra r-Regolament delegat tal-Kummissjoni (C(2017)03982),

                  —

                  wara li kkunsidra l-ittra tal-Kummissjoni tad-19 ta' Ġunju 2017, li permezz tagħha hija talbet lill-Parlament jiddikjara li mhux se joġġezzjona għar-Regolament delegat,

                  —

                  wara li kkunsidra l-ittra tal-Kumitat għall-Affarijiet Legali lill-President tal-Konferenza tal-Presidenti tal-Kumitati, bid-data 22 ta' Ġunju 2017,

                  —

                  wara li kkunsidra l-Artikolu 290 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament (KE) Nru 861/2007 tal-Parlament Ewropew u tal-Kunsill tal-11 ta' Lulju 2007 li jistabbilixxi Proċedura Ewropea għal Talbiet Żgħar (1), kif emendat bir-Regolament (UE) 2015/2421 tal-Parlament Ewropew u tal-Kunsill (2), u b'mod partikolari l-Artikoli 26 u 27(5) tiegħu,

                  —

                  wara li kkunsidra r-rakkomandazzjoni għal deċiżjoni tal-Kumitat għall-Affarijiet Legali,

                  —

                  wara li kkunsidra l-Artikolu 105(6) tar-Regoli ta' Proċedura tiegħu,

                  —

                  wara li kkunsidra li l-ebda oġġezzjoni ma ġiet espressa fil-perjodu previst fit-tielet u r-raba’ inċiżi tal-Artikolu 105(6) tar-Regoli ta' Proċedura tiegħu, li skada fl-4 ta' Lulju 2017,

                  A.

                  billi l-Annessi għar-Regolament (KE) Nru 861/2007 stipulaw il-formoli li jridu jintużaw biex tiġi ffaċilitata l-applikazzjoni tiegħu;

                  B.

                  billi r-Regolament (KE) Nru 861/2007 ġie emendat mir-Regolament (UE) 2015/2421, li se japplika mill-14 ta' Lulju 2017; billi l-bidliet li saru lill-Proċedura Ewropea għal Talbiet Żgħar jenħtieġ li jiġu riflessi fil-formoli fl-annessi msemmija hawn fuq;

                  C.

                  billi huwa meħtieġ li jiġu sostitwiti l-Annessi I sa IV tar-Regolament (KE) Nru 861/2007 u billi jenħtieġ li l-Annessi I sa IV japplikaw fl-istess ħin meta jibda japplika r-Regolament (UE) 2015/2421;

                  D.

                  billi l-emendi għar-Regolament (KE) Nru 861/2007 se jibdew japplikaw fl-14 ta' Lulju 2017, u jenħtieġ li r-Regolament delegat għalhekk jidħol fis-seħħ fl-14 ta' Lulju 2017;

                  1.

                  Jiddikjara li ma joġġezzjonax għar-Regolament delegat;

                  2.

                  Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni.

         (1)  ĠU L 199, 31.7.2007, p. 1.

         (2)  ĠU L 341, 24.12.2015, p. 1.


               19.9.2018

               MT

               Il-Ġurnal Uffiċjali tal-Unjoni Ewropea

               C 334/188

      P8_TA(2017)0293
      Konsultazzjoni ta' informazzjoni kunfidenzjali (interpretazzjoni tal-Artikoli 5(5) u 210a tar-Regoli ta' Proċedura)
      Deċiżjoni tal-Parlament Ewropew tal-5 ta' Lulju 2017 dwar il-konsultazzjoni ta' informazzjoni kunfidenzjali (interpretazzjoni tal-Artikoli 5(5) u 210a tar-Regoli ta' Proċedura) (2017/2095(REG))
      (2018/C 334/21)

         Il-Parlament Ewropew,

                  —

                  wara li kkunsidra l-ittri tat-23 ta' Ġunju 2017 tal-president tal-Kumitat għall-Affarijiet Kostituzzjonali,

                  —

                  wara li kkunsidra l-Artikolu 226 tar-Regoli ta' Proċedura tiegħu,

                  1.

                  Jiddeċiedi li japplika l-interpretazzjoni li ġejja għall-Artikolu 5(5) tar-Regoli ta' Proċedura tiegħu:
                  “L-aċċess għall-informazzjoni kunfidenzjali hija suġġetta għar-regoli stipulati fil- ftehimiet interistituzzjonali konklużi mill-Parlament rigward it-trattament ta’ informazzjoni kunfidenzjali (1a) u għar-regoli interni għall-implimentazzjoni tagħhom adottati mill-korpi kompetenti tal-Parlament (1b).
                  (1a)  Ftehim Interistituzzjonali ta' l-20 ta' Novembru 2002 bejn il-Parlament Ewropew u l-Kunsill dwar l-aċċess tal-Parlament Ewropew għal informazzjoni sensittiva tal-Kunsill fil-qasam tal-politika tas-sigurtà u d-difiża (ĠU C 298, 30.11.2002, p. 1).Ftehim Qafas tal-20 ta' Ottubru 2010 dwar ir-relazzjonijiet bejn il-Parlament Ewropew u l-Kummissjoni Ewropea (ĠU L 304, 20.11.2010, p. 47).
                  Ftehim Interistituzzjonali tat-12 ta' Marzu 2014 bejn il-Parlament Ewropew u l-Kunsill dwar it-trasmissjoni lil u t-trattament mill-Parlament Ewropew ta' informazzjoni klassifikata miżmuma mill-Kunsill dwar kwistjonijiet apparti dawk fil-qasam tal-politika estera u ta' sigurtà komuni (ĠU C 95, 1.4.2014, p. 1)."
                        (1b)  Deċiżjoni tal-Parlament Ewropew tat-23 ta' Ottubru 2002 dwar l-implimentazzjoni ta' Ftehim Interistituzzjonali li tirregola l-aċċess tal-Parlament Ewropew għal informazzjoni sensittiva tal-Kunsill fil-qasam tal-politika tas-sigurtà u d-difiża (ĠU C 298, 30.11.2002, p. 4).Deċiżjoni tal-Bureau tal-15 ta' April 2013 rigward it-trattament ta’ informazzjoni kunfidenzjali mill-Parlament Ewropew (ĠU C 96, 1.4.2014, p. 1).”"

                  2.

                  Jiddeċiedi li japplika l-interpretazzjoni li ġejja għall-Artikolu 210a tar-Regoli ta' Proċedura tiegħu:
                  “Dan l-Artikolu japplika jekk il-qafas legali applikabbli għat-trattament ta’ informazzjoni kunfidenzjali jipprevedi l-possibilita’ ta’ konsultazzjoni ta' informazzjoni kunfidenzjali f'laqgħa in camera barra l-faċilitajiet sikuri.”

                  3.

                  Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' tagħrif.


               19.9.2018

               MT

               Il-Ġurnal Uffiċjali tal-Unjoni Ewropea

               C 334/189

      P8_TA(2017)0307
      It-twaqqif ta' kumitat speċjali dwar it-terroriżmu, ir-responsabbiltajiet, id-daqs numeriku u t-tul tal-mandat tiegħu
      Deċiżjoni tal-Parlament Ewropew tas-6 ta' Lulju 2017 dwar t-twaqqif ta' kumitat speċjali dwar it-terroriżmu, ir-responsabbiltajiet, il-kompożizzjoni numerika u t-tul tal-mandat tiegħu (2017/2758(RSO))
      (2018/C 334/22)

         Il-Parlament Ewropew,

                  —

                  wara li kkunsidra l-proposta għal deċiżjoni tal-Konferenza tal-Presidenti;

                  —

                  wara li kkunsidra l-Artikolu 197 tar-Regoli ta' Proċedura tiegħu;

                  A.

                  billi l-Unjoni Ewropea għandha kompetenzi ċari biex tiżgura livell għoli ta' sigurtà skont l-Artikolu 67 tat-TFUE, u l-awtoritajiet nazzjonali għandhom kompetenzi fil-ġlieda kontra t-terroriżmu, kif iddikjarat fl-Artikolu 73 tat-TFUE; u hemm obbligi usa' fir-rigward tal-kooperazzjoni transfruntiera kif imsemmi fit-Titolu V tat-TFUE dwar il-kooperazzjoni tal-pulizija u dik ġudizzjarja relatati mas-sigurtà interna tal-Unjoni Ewropea;

                  B.

                  billi l-eżitu tal-kumitat speċjali mwaqqaf hawnhekk għandu jkun l-indirizzar tan-nuqqasijiet prattiċi u leġiżlattivi fil-ġlieda kontra t-terroriżmu fl-Unjoni Ewropea kollha u ma' sħab u atturi internazzjonali, b'enfasi partikolari fuq il-kooperazzjoni u l-iskambju ta' informazzjoni;

                  C.

                  billi l-indirizzar tan-nuqqasijiet u l-lakuni fil-kooperazzjoni u fl-iskambju ta' informazzjoni bejn l-awtoritajiet nazzjonali tal-infurzar tal-liġi, kif ukoll tal-interoperabbiltà tal-bażijiet ta' data Ewropej ta' kodiviżjoni ta' informazzjoni huwa ta' importanza kbira biex jiġi żgurat kemm il-funzjonament tajjeb taż-żona Schengen kif ukoll il-protezzjoni tal-fruntieri esterni tal-UE, u għandu jikkostitwixxi l-qalba tal-mandat tal-kumitat speċjali;

                  D.

                  billi r-rispett tad-drittijiet fundamentali huwa element essenzjali għas-suċċess ta' politiki kontra t-terroriżmu;

                  1.

                  Jiddeċiedi li jwaqqaf kumitat speċjali dwar it-terroriżmu, li jkollu r-responsabbiltajiet, definiti b'mod strett, li ġejjin:

                              (a)

                              li jeżamina, janalizza u jevalwa b'imparzjalità l-fatti pprovduti mill-awtoritajiet tal-infurzar tal-liġi tal-Istati Membri, l-aġenziji tal-UE responsabbli u esperti rikonoxxuti kif ukoll il-medda kbira tat-theddida terroristika fit-territorju Ewropew u jipproponi miżuri xierqa li jippermettu lill-Unjoni Ewropea u lill-Istati Membri tagħha jassistu fil-prevenzjoni, l-investigazzjoni u l-prosekuzzjoni ta' reati relatati mat-terroriżmu;

                              (b)

                              li jidentifika u janalizza, b'imparzjalità u skont approċċ ibbażat fuq fatti, in-nuqqasijiet u l-funzjonament ħażin potenzjali li ppermettew it-twettiq tal-attakki terroristiċi reċenti fi Stati Membri differenti, b'mod partikolari billi jiġbor, jikkompila u janalizza l-informazzjoni kollha li kienet għad-dispożizzjoni tas-servizzi ta' intelligence jew l-awtoritajiet tal-infurzar tal-liġi u dawk ġudizzjarji tal-Istati Membri dwar l-atturi tar-reati qabel ma wettqu r-reat terroristiku tagħhom;

                              (c)

                              li jeżamina u jivvaluta l-implimentazzjoni tal-miżuri u tal-istrumenti eżistenti fl-oqsma tal-ġestjoni tal-fruntieri esterni, inkluż il-funzjonament ħażin ta' kontrolli fuq il-fruntieri esterni li ppermetta lil individwi jidħlu fl-Ewropa b'dokumenti foloz, u li jivvaluta l-kawżi għan-nuqqas minn xi Stati Membri li jimplimentaw b'mod sħiħ l-obbligi tagħhom kif stabbiliti fir-Regolament (KE) Nru 1987/2006 tal-Parlament Ewropew u tal-Kunsill (1) (ir-Regolament dwar is-Sistema ta' Informazzjoni ta' Schengen); li jiġbor u jivvaluta informazzjoni dwar in-nuqqasijiet possibbli tal-Istati Membri u l-Kummissjoni fl-iżgurar tal-implimentazzjoni sħiħa tad-dispożizzjonijiet relatati tar-Regolament (UE) 2016/399 tal-Parlament Ewropew u tal-Kunsill (2) (il-Kodiċi tal-Fruntieri ta' Schengen) u jipproponi miżuri xierqa biex jingħalqu l-lakuni identifikati;

                              (d)

                              li jidentifika n-nuqqasijiet fil-kodiviżjoni ta' informazzjoni ta' natura ġudizzjarja, ta' nfurzar tal-liġi u ta' intelligence fost l-Istati Membri; li jinvestiga b'mod partikolari l-allegazzjonijiet dwar nuqqasijiet mifruxa fil-ġbir, l-analiżi u l-komunikazzjoni ta' informazzjoni li tista' tikkontribwixxi għall-prevenzjoni ta' attakki, b'mod partikolari billi:

                                          —

                                          janalizza u jevalwa l-prestazzjoni ta' bażijiet ta' data tal-UE bħas-Sistema ta' Informazzjoni ta' Schengen (SIS), is-Sistema ta' Informazzjoni dwar il-Viża (VIS) u l-Mudell Ewropew għall-Iskambju ta' Informazzjoni (EIXM) komuni, u n-nuqqasijiet possibbli tal-Istati Membri fl-implimentazzjoni tal-istrumenti legali eżistenti bħad-Deċiżjoni tal-Kunsill 2008/615/ĠAI (3) jew id-Deċiżjoni Qafas tal-Kunsill 2006/960/ĠAI (4); janalizza, b'mod partikolari, il-kawżi għan-nuqqas ta' xi Stati Membri li jikkontribwixxu għad-dħul ta' informazzjoni f'dawn il-bażijiet ta' data, b'mod partikolari fir-rigward tal-obbligi tagħhom kif stabbiliti fir-Regolament dwar is-Sistema ta' Informazzjoni ta' Schengen u d-Deċiżjoni tal-Kunsill 2007/533/ĠAI (5);

                                          —

                                          janalizza n-nuqqas allegat tal-Istati Membri li jikkonformaw mal-obbligu impost mill-Artikolu 2(3) tad-Deċiżjoni tal-Kunsill 2005/671/ĠAI (6) li jiżguraw li tal-anqas l-informazzjoni msemmija fil-paragrafi 4 u 5 ta' dak l-Artikolu miġbura mill-awtorità rilevanti, tiġi trażmessa lill-Europol u l-Eurojust;

                                          —

                                          jiġbor informazzjoni u janalizza l-konformità tal-awtoritajiet tal-Istati Membri mal-obbligu impost mill-Artikolu 3 u 7 tad-Deċiżjoni Kwadru 2006/960/ĠAI, b'mod partikolari bl-iżgurar li l-awtoritajiet kompetenti tal-infurzar tal-liġi jipprovdu lill-awtoritajiet kompetenti tal-infurzar ta' Stati Membri kkonċernati oħra b'informazzjoni u intelligence f'każijiet fejn ikun hemm raġunijiet fattwali sabiex wieħed jemmen li l-informazzjoni u l-intelligence jistgħu jgħinu fl-iskoperta, fil-prevenzjoni jew fl-investigazzjoni tar-reati msemmija fl-Artikolu 2(2) tad-Deċiżjoni Kwadru tal-Kunsill 2002/584/ĠAI (7);

                                          —

                                          jeżamina jekk l-Europol huwiex konformi għal kollox mal-obbligu tiegħu li jinnotifika, impost mill-Artikolu 17 tad-Deċiżjoni tal-Kunsill 2009/371/ĠAI (8), imħassra bir-Regolament (UE) 2016/794 tal-Parlament Ewropew u tal-Kunsill (9);

                                          —

                                          jeżamina jekk l-unitajiet nazzjonali tal-Istati Membri humiex konformi bis-sħiħ mal-obbligu impost fl-Artikolu 8(4)(a) tad-Deċiżjoni 2009/371/ĠAI, imħassra mir-Regolament (UE) 2016/794, li jipprovdu lill-Europol fuq l-inizjattiva tagħhom stess bl-informazzjoni u l-intelligence meħtieġa biex ikun jista' jwettaq il-kompiti tiegħu;

                                          —

                                          jinvestiga n-nuqqasijiet possibbli fl-iskambju ta' informazzjoni bejn l-aġenziji tal-UE, kif ukoll il-mezzi legali u l-ħtieġa għal dawn l-aġenziji li jkollhom aċċess għas-Sistema ta' Informazzjoni ta' Schengen u sistemi ta' informazzjoni rilevanti oħra tal-UE;

                                          —

                                          jevalwa l-kooperazzjoni informali fis-seħħ fost is-servizzi ta' intelligence tal-Istati Membri u jivaluta l-livell ta' effikaċja f'termini ta' skambju ta' informazzjoni u kooperazzjoni fil-prattika;

                                          —

                                          jeżamina r-relazzjoni tal-Unjoni Ewropea ma' pajjiżi terzi u aġenziji internazzjonali fil-ġlieda kontra t-terroriżmu, inkluża l-kooperazzjoni u l-istrumenti internazzjonali fis-seħħ fil-ġlieda kontra t-terroriżmu, inkluż l-iskambju tal-aħjar prattika, u l-effikaċja fil-livell attwali ta' skambju ta' informazzjoni;

                              (e)

                              li jivvaluta l-impatt tal-leġiżlazzjoni relatata mal-ġlieda kontra t-terroriżmu tal-UE u l-implimentazzjoni tagħha fuq id-drittijiet fundamentali;

                              (f)

                              li jivvaluta d-disponibbiltà u l-effikaċja tar-riżorsi kollha allokati lill-awtoritajiet kompetenti involuti fil-ġlieda kontra t-terroriżmu (il-pulizija, l-armata, il-ġustizzja, il-baġit, l-intelligence, is-sorveljanza, l-informazzjoni, l-informatika, eċċ. fl-Istati Membri u fil-livell tal-UE; janalizza n-nuqqasijiet possibbli fil-kooperazzjoni tal-pulizija u l-ostakoli fil-prattika għall-kooperazzjoni transfruntiera tal-infurzar tal-liġi f'investigazzjonijiet relatati mal-ġlieda kontra t-terroriżmu, jidentifika l-limitazzjonijiet tekniċi, strutturali u legali għall-kapaċitajiet ta' investigazzjoni;

                              (g)

                              li jinvestiga nuqqasijiet fis-sistemi ġudizzjarji u l-kooperazzjoni ġudizzjarja fil-livell tal-UE, kif ukoll il-kooperazzjoni dwar investigazzjonijiet transfruntiera, b'mod partikolari permezz tal-Eurojust, in-Netwerk Ġudizzjarju Ewropew, skwadri ta' investigazzjoni konġunta u l-Mandat ta' Arrest Ewropew (MAE), u l-Ordni ta' Investigazzjoni Ewropea; jidentifika l-limitazzjonijiet tekniċi, strutturali u legali għall-kapaċitajiet ta' investigazzjoni u prosekuzzjoni;

                              (h)

                              li jeżamina l-iskambju tal-aħjar prattiki li qed isir bħalissa u l-kollaborazzjoni bejn l-awtoritajiet nazzjonali u korpi rilevanti tal-UE fir-rigward tal-protezzjoni ta' miri faċli, inklużi ż-żoni ta' tranżitu, bħalma huma l-ajruporti u l-istazzjonijiet tal-ferrovija, kif ukoll il-protezzjoni ta' infrastrutturi kritiċi kif previst fid-Direttiva tal-Kunsill 2008/114/KE (10);

                              (i)

                              li jinvestiga l-mekkaniżmi attwali disponibbli għall-vittmi tat-terroriżmu, b'mod partikolari d-Direttiva 2012/29/UE tal-Parlament Ewropew u tal-Kunsill (11), billi jidentifika l-prattiki tajba eżistenti li għandhom jiġu skambjati;

                              (j)

                              li jiġbor informazzjoni dwar u janalizza l-proċess ta' radikalizzazzjoni, u l-effikaċja ta' programmi ta' deradikalizzazzjoni stabbiliti f'numru limitat ta' Stati Membri; jidentifika l-prattiki tajba eżistenti li għandhom jiġu skambjati, u jivverifika li l-Istati Membri ħadu l-miżuri xierqa f'dan ir-rigward;

                              (k)

                              li jivvaluta l-effiċjenza tal-kooperazzjoni bejn l-Istati Membri, kif ukoll l-effiċjenza tal--kooperazzjoni bejn l-awtoritajiet kompetenti, l-entitajiet marbutin b'obbligu u l-awtoritajiet tal-infurzar tal-liġi fil-ġlieda kontra l-ħasil tal-flus u l-finanzjament tat-terroriżmu skont id-Direttiva 2005/60/KE tal-Parlament Ewropew u tal-Kunsill (12), u jiskambja fehmiet mal-atturi rilevanti fis-settur bankarju, l-awtoritajiet responsabbli mill-investigazzjoni ta' frodi u l-awtoritajiet tal-infurzar tal-liġi sabiex jidentifika forom ġodda ta' finanzjament tat-terroriżmu, inklużi r-rabtiet tiegħu mal-kriminalità organizzata;

                              (l)

                              li joħroġ kwalunkwe rakkomandazzjoni li jidhirlu li tkun meħtieġa fil-kwistjonijiet kollha msemmija hawn fuq u, għal dawn il-finijiet, jistabbilixxi l-kuntatti meħtieġa, iwettaq żjarat u jżomm seduti ta' smigħ fl-istituzzjonijiet tal-UE u l-aġenziji rilevanti u ma' istituzzjonijiet internazzjonali u nazzjonali, mal-parlamenti nazzjonali u mal-gvernijiet tal-Istati Membri u ta' pajjiżi terzi, u ma' uffiċjali involuti kuljum fil-ġlieda kontra t-terroriżmu bħall-aġenziji tal-infurzar tal-liġi, l-awtoritajiet tal-pulizija, is-servizzi ta' intelliġenza, l-imħallfin u l-maġistrati u r-rappreżentanti tal-komunità xjentifika, tan-negozji u tas-soċjetà ċivili, inklużi l-organizzazzjonijiet tal-vittmi;

                  2.

                  Jenfasizza li kwalunkwe rakkomandazzjoni tal-kumitat speċjali għandha tiġi segwita mill-kumitati permanenti kompetenti;

                  3.

                  Jiddeċiedi li s-setgħat, il-persunal u r-riżorsi disponibbli tal-kumitati permanenti tal-Parlament responsabbli għal kwistjonijiet dwar l-adozzjoni, il-monitoraġġ u l-implimentazzjoni tal-leġiżlazzjoni tal-UE relatata mal-qasam ta' responsabilità tal-kumitat speċjali għandhom jibqgħu l-istess;

                  4.

                  Jiddeċiedi li kull meta x-xogħol tal-kumitat speċjali jinkludi smigħ ta' provi ta' natura kklassifikata, xhieda li tinkludi data personali jew sigrieti, jew tinkludi l-iskambju ta' fehmiet jew seduti ma' awtoritajiet u korpi dwar informazzjoni sigrieta, kunfidenzjali, klassifikata jew sensittiva għal finijiet ta' sigurtà nazzjonali jew ta' sigurtà pubblika, il-laqgħat għandhom isiru bil-magħluq; jiddeċiedi li x-xhieda u l-esperti għandu jkollhom id-dritt li jagħmlu dikjarazzjoni jew jixhdu bil-magħluq;

                  5.

                  Jiddeċiedi li dokumenti sigrieti jew kunfidenzjali, li jkunu ġew riċevuti mill-kumitat speċjali, għandhom ikunu eżaminati skont il-proċedura stipulata fl-Artikolu 210a tar-Regoli ta' Proċedura tiegħu sabiex jiġi żgurat li l-President, ir-rapporteur, ix-shadow rapporteurs, il-koordinaturi u l-aġenti maħtura biss ikollhom aċċess personali għalihom, u li tali informazzjoni għandha tintuża esklużivament għall-finijiet tat-tfassil tar-rapporti ta' nofs it-terminu u dawk finali tal-kumitat speċjali; jiddeċiedi li l-laqgħat għandhom jinżammu f'postijiet mgħammra b'tali mod li jrendi impossibbli s-smigħ tal-proċeduri minn persuni mhux awtorizzati;

                  6.

                  Jiddeċiedi li qabel ma jingħataw aċċess għal informazzjoni klassifikata, jew qabel is-smigħ ta' provi li jirrappreżentaw riskju ta' ħsara għas-sigurtà nazzjonali jew is-sigurtà pubblika, li-Membri u l-uffiċjali kollha għandhom jirċievu, approvazzjoni tas-sigurtà skont ir-regoli u l-proċeduri interni eżistenti;

                  7.

                  Jiddeċiedi li l-informazzjoni miksuba mill-kumitat speċjali għandha tintuża biss għat-twettiq ta' dmirijietu u m'għandhiex tiġi żvelata lil partijiet terzi; jiddeċiedi li tali informazzjoni m’għandhiex issir pubblika jekk tinkludi materjal ta' natura sigrieta jew kunfidenzjali, jew issemmi ismijiet ta' persuni;

                  8.

                  Jiddeċiedi li l-kumitat speċjali għandu jkun kompost minn 30 membru;

                  9.

                  Jiddeċiedi li t-tul tal-mandat tal-kumitat speċjali għandu jkun ta' 12-il xahar, ħlief meta l-Parlament jestendi dak il-perjodu qabel l-iskadenza tiegħu, u dak il-mandat għandu jibda jiddekorri mid-data tal-laqgħa kostitwenti tiegħu; jiddeċiedi li l-kumitat speċjali għandu jippreżenta lill-Parlament rapport ta' nofs it-terminu u rapport finali li jkun fih il-konstatazzjonijiet fattwali u rakkomandazzjonijiet dwar il-miżuri u l-inizjattivi li għandhom jittieħdu.

         (1)  Ir-Regolament (KE) Nru 1987/2006 tal-Parlament Ewropew u tal-Kunsill tal-20 ta' Diċembru 2006 dwar l-istabbiliment, it-tħaddim u l-użu tas-sistema ta' informazzjoni ta' Schengen tat-tieni ġenerazzjoni (SIS II) (ĠU L 381, 28.12.2006, p. 4).

         (2)  Ir-Regolament (UE) 2016/399 tal-Parlament Ewropew u tal-Kunsill tad-9 ta' Marzu 2016 dwar Kodiċi tal-Unjoni dwar ir-regoli li jirregolaw il-moviment ta' persuni min-naħa għall-oħra tal-fruntiera (Kodiċi tal-Fruntieri ta' Schengen) (ĠU L 77, 23.3.2016, p. 1).

         (3)  Id-Deċiżjoni tal-Kunsill 2008/615/ĠAI tat-23 ta' Ġunju 2008 dwar it-titjib tal-kooperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali (ĠU L 210, 6.8.2008, p. 1).

         (4)  Id-Deċiżjoni Kwadru tal-Kunsill 2006/960/ĠAI tat-18 ta' Diċembru 2006 dwar is-simplifikazzjoni tal-iskambju ta' informazzjoni u intelligence bejn l-awtoritajiet tal-infurzar tal-liġi tal-Istati Membri tal-Unjoni Ewropea (ĠU L 386, 29.12.2006, p. 89).

         (5)  Id-Deċiżjoni tal-Kunsill 2007/533/ĠAI tat-12 ta' Ġunju 2007 dwar l-istabbiliment, it-tħaddim u l-użu tas-sistema ta' informazzjoni ta' Schengen tat-Tieni Ġenerazzjoni (SIS II) (ĠU L 205, 7.8.2007, p. 63).

         (6)  Id-Deċiżjoni tal-Kunsill 2005/671/ĠAI tal-20 ta' Settembru 2005 dwar l-iskambju ta' informazzjoni u l-kooperazzjoni fir-rigward ta' reati terroristiċi (ĠU L 253, 29.9.2005, p. 22).

         (7)  Id-Deċiżjoni Kwadru tal-Kunsill 2002/584/ĠAI tat-13 ta' Ġunju 2002 fuq il-mandat ta' arrest Ewropew u l-proċeduri ta' konsenja bejn l-Istati Membri – Dikjarazzjoniet minn ċerti Stati Membri dwar l-adozjoni tad-Deċiżjoni Kwadru (ĠU L 190, 18.7.2002, p. 1).

         (8)  Id-Deċiżjoni tal-Kunsill 2009/371/ĠAI tas-6 ta' April 2009 li tistabbilixxi l-Uffiċċju Ewropew tal-Pulizija (Europol) (ĠU L 121, 15.5.2009, p. 37).

         (9)  Ir-Regolament (UE) 2016/794 tal-Parlament Ewropew u tal-Kunsill tal-11 ta' Mejju 2016 dwar l-Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol) u li jissostitwixxi u jħassar id-Deċiżjonijiet tal-Kunsill 2009/371/ĠAI, 2009/934/ĠAI, 2009/935/ĠAI, 2009/936/ĠAI u 2009/968/ĠAI (ĠU L 135, 24.5.2016, p. 53).

         (10)  Id-Direttiva tal-Kunsill 2008/114/KE tat-8 ta' Diċembru 2008 dwar l-identifikazzjoni u l-indikazzjoni tal-Infrastruttura Kritika Ewropea u l-valutazzjoni tal-ħtieġa għat-titjib tal-ħarsien tagħhom (ĠU L 345, 23.12.2008, p. 75).

         (11)  Id-Direttiva 2012/29/UE tal-Parlament Ewropew u tal-Kunsill tal-25 ta' Ottubru 2012 li tistabbilixxi standards minimi fir-rigward tad-drittijiet, l-appoġġ u l-protezzjoni tal-vittmi tal-kriminalità, u li tissostitwixxi d-Deċiżjoni Qafas tal-Kunsill 2001/220/ĠAI (ĠU L 315, 14.11.2012, p. 57).

         (12)  Id-Direttiva 2005/60/KE tal-Parlament Ewropew u tal-Kunsill tas-26 ta' Ottubru 2005 dwar il-prevenzjoni tal-użu tas-sistema finanzjarja għall-iskop tal-ħasil tal-flus u l-finanzjament tat-terroriżmu (ĠU L 309, 25.11.2005, p. 15).


title: Deċiżjoni (UE) 2018/1402 tal-Parlament Ewropew tat-18 ta’ April 2018 dwar l-għeluq tal-kontijiet tal-Aġenzija Ewropea tal-Ferroviji (issa l-Aġenzija tal-Unjoni Ewropea għall-Ferroviji) għas-sena finanzjarja 2016

text:
               3.10.2018

               MT

               Il-Ġurnal Uffiċjali tal-Unjoni Ewropea

               L 248/287

      DEĊIŻJONI (UE) 2018/1402 TAL-PARLAMENT EWROPEW
      tat-18 ta’ April 2018
      dwar l-għeluq tal-kontijiet tal-Aġenzija Ewropea tal-Ferroviji (issa l-Aġenzija tal-Unjoni Ewropea għall-Ferroviji) għas-sena finanzjarja 2016
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ewropea tal-Ferroviji (issa l-Aġenzija tal-Unjoni Ewropea għall-Ferroviji) għas-sena finanzjarja 2016,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tal-Ferroviji (issa l-Aġenzija tal-Unjoni Ewropea għall-Ferroviji) għas-sena finanzjarja 2016, flimkien mar-risposta tal-Aġenzija (1),

                  —

                  wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2016 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tal-20 ta’ Frar 2018 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2016 (05941/2018 — C8-0072/2018),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tad-29 ta’ April 2004 li jistabbilixxi Aġenzija Ewropea tal-Ferroviji (4) (ir-Regolament tal-Aġenzija), u b’mod partikolari l-Artikolu 39 tiegħu,

                  —

                  wara li kkunsidra r-Regolament (UE) 2016/796 tal-Parlament Ewropew u tal-Kunsill tal-11 ta’ Mejju 2016 dwar l-Aġenzija tal-Unjoni Ewropea għall-Ferroviji u li jħassar ir-Regolament (KE) Nru 881/2004 (5), u b’mod partikolari l-Artikolu 65 tiegħu,

                  —

                  wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness IV tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A8-0079/2018),

                  1.

                  Japprova l-għeluq tal-kontijiet tal-Aġenzija Ewropea tal-Ferroviji (issa l-Aġenzija tal-Unjoni Ewropea għall-Ferroviji) għas-sena finanzjarja 2016;

                  2.

                  Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija tal-Unjoni Ewropea għall-Ferroviji, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

               Il-President

            Antonio TAJANI

               Is-Segretarju Ġenerali

            Klaus WELLE

         (1)  ĠU C 417, 6.12.2017, p. 166.

         (2)  Ara n-nota ta’ qiegħ il-paġna 1.

         (3)  ĠU L 298, 26.10.2012, p. 1.

         (4)  ĠU L 164, 30.4.2004, p. 1.

         (5)  ĠU L 138, 26.5.2016, p. 1.

         (6)  ĠU L 328, 7.12.2013, p. 42.


title: Deċiżjoni (UE) 2018/1430 tal-Parlament Ewropew tat-18 ta’ April 2018 dwar il-kwittanza għall-implimentazzjoni tal-baġit tal-Aġenzija Ewropea għall-Gwardja tal-Fruntiera u tal-Kosta (Frontex) għas-sena finanzjarja 2016

text:
               3.10.2018

               MT

               Il-Ġurnal Uffiċjali tal-Unjoni Ewropea

               L 248/338

      DEĊIŻJONI (UE) 2018/1430 TAL-PARLAMENT EWROPEW
      tat-18 ta’ April 2018
      dwar il-kwittanza għall-implimentazzjoni tal-baġit tal-Aġenzija Ewropea għall-Gwardja tal-Fruntiera u tal-Kosta (Frontex) għas-sena finanzjarja 2016
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ewropea għall-Gwardja tal-Fruntiera u tal-Kosta (l-Aġenzija) għas-sena finanzjarja 2016,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Gwardja tal-Fruntiera u tal-Kosta għas-sena finanzjarja 2016, flimkien mar-risposta tal-Aġenzija (1),

                  —

                  wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2016 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tal-20 ta’ Frar 2018 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2016 (05941/2018 — C8-0074/2018),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KE) Nru 2007/2004 tas-26 ta’ Ottubru 2004 li jistabbilixxi Aġenzija Ewropea għall-Ġestjoni ta’ Koperazzjoni Operazzjonali fil-Fruntieri Esterni tal-Istati Membri tal-Unjoni Ewropea (4), u b’mod partikolari l-Artikolu 30 tiegħu,

                  —

                  wara li kkunsidra r-Regolament (UE) 2016/1624 tal-Parlament Ewropew u tal-Kunsill tal-14 ta’ Settembru 2016 dwar il-Gwardja Ewropea tal-Fruntiera u tal-Kosta u li jemenda r-Regolament (UE) 2016/399 tal-Parlament Ewropew u tal-Kunsill u li jħassar ir-Regolament (KE) Nru 863/2007 tal-Parlament Ewropew u tal-Kunsill, ir-Regolament tal-Kunsill (KE) Nru 2007/2004 u d-Deċiżjoni tal-Kunsill 2005/267/KE (5), b’mod partikolari l-Artikolu 76 tiegħu,

                  —

                  wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness IV tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0108/2018),

                  1.

                  Jagħti l-kwittanza lid-Direttur Eżekuttiv tal-Aġenzija Ewropea għall-Gwardja tal-Fruntiera u tal-Kosta għall-implimentazzjoni tal-baġit tal-Aġenzija għas-sena finanzjarja 2016;

                  2.

                  Jippreżenta l-kummenti tiegħu fir-riżoluzzjoni t’hawn taħt;

                  3.

                  Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Aġenzija Ewropea għall-Gwardja tal-Fruntiera u tal-Kosta, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

               Il-President

            Antonio TAJANI

               Is-Segretarju Ġenerali

            Klaus WELLE

         (1)  ĠU C 417, 6.12.2017, p. 233.

         (2)  Ara n-nota ta’ qiegħ il-paġna 1.

         (3)  ĠU L 298, 26.10.2012, p. 1

         (4)  ĠU L 349, 25.11.2004, p. 1

         (5)  ĠU L 251, 16.9.2016, p. 1.

         (6)  ĠU L 328, 7.12.2013, p. 42


title: Deċiżjoni (UE) 2018/1403 tal-Parlament Ewropew tat-18 ta’ April 2018 dwar il-kwittanza għall-implimentazzjoni tal-baġit tal-Awtorità Ewropea tat-Titoli u s-Swieq għas-sena finanzjarja 2016

text:
               3.10.2018

               MT

               Il-Ġurnal Uffiċjali tal-Unjoni Ewropea

               L 248/288

      DEĊIŻJONI (UE) 2018/1403 TAL-PARLAMENT EWROPEW
      tat-18 ta’ April 2018
      dwar il-kwittanza għall-implimentazzjoni tal-baġit tal-Awtorità Ewropea tat-Titoli u s-Swieq għas-sena finanzjarja 2016
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Awtorità Ewropea tat-Titoli u s-Swieq għas-sena finanzjarja 2016,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea tat-Titoli u s-Swieq għas-sena finanzjarja 2016, flimkien mar-risposta tal-Awtorità (1),

                  —

                  wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2016 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tal-20 ta’ Frar 2018 dwar il-kwittanza li għandha tingħata lill-Awtorità fir-rigward tal-implimentazzjoni tal-baġit għas-sena finanzjarja 2016 (05941/2018 — C8-0083/2018),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament (UE) Nru 1095/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (4), u b’mod partikolari l-Artikolu 64 tiegħu,

                  —

                  wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b’mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness IV tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Affarijiet Ekonomiċi u Monetarji (A8-0101/2018),

                  1.

                  Jagħti l-kwittanza lid-Direttur Eżekuttiv tal-Awtorità Ewropea tat-Titoli u s-Swieq għall-implimentazzjoni tal-baġit tal-Awtorità għas-sena finanzjarja 2016;

                  2.

                  Jippreżenta l-kummenti tiegħu fir-riżoluzzjoni t’hawn taħt;

                  3.

                  Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Awtorità Ewropea tat-Titoli u s-Swieq, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

               Il-President

            Antonio TAJANI

               Is-Segretarju Ġenerali

            Klaus WELLE

         (1)  ĠU C 417, 6.12.2017, p. 176.

         (2)  Ara n-nota ta’ qiegħ il-paġna 1.

         (3)  ĠU L 298, 26.10.2012, p. 1

         (4)  ĠU L 331, 15.12.2010, p. 84.

         (5)  ĠU L 328, 7.12.2013, p. 42.


title: Deċiżjoni (UE) 2018/1333 tal-Parlament Ewropew tat-18 ta’ April 2018 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2016, Taqsima VIII — L-Ombudsman Ewropew

text:
               3.10.2018

               MT

               Il-Ġurnal Uffiċjali tal-Unjoni Ewropea

               L 248/141

      DEĊIŻJONI (UE) 2018/1333 TAL-PARLAMENT EWROPEW
      tat-18 ta’ April 2018
      dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2016, Taqsima VIII — L-Ombudsman Ewropew
      IL-PARLAMENT EWROPEW,

                  —

                  wara li kkunsidra l-baġit ġenerali tal-Unjoni Ewropea għas-sena finanzjarja 2016 (1),

                  —

                  wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2016 (COM(2017)0365 — C8-254/2017) (2),

                  —

                  wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2016, flimkien mar-risposti tal-istituzzjonijiet (3),

                  —

                  wara li kkunsidra d-dikjarazzjoni ta’ assigurazzjoni (4) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2016, skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (5), u b’mod partikolari l-Artikoli 55, 99, 164, 165 u 166 tiegħu,

                  —

                  wara li kkunsidra l-Artikolu 94 u l-Anness IV tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A8-0100/2018),

                  1.

                  Jagħti l-kwittanza lill-Ombudsman Ewropew għall-implimentazzjoni tal-baġit għas-sena finanzjarja 2016;

                  2.

                  Jippreżenta l-kummenti tiegħu fir-riżoluzzjoni t’hawn taħt;

                  3.

                  Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lill-Ombudsman Ewropew, lill-Kunsill Ewropew, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Kontrollur Ewropew għall-Protezzjoni tad-Data u lis-Servizz Ewropew għall-Azzjoni Esterna, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

               Il-President

            Antonio TAJANI

               Is-Segretarju Ġenerali

            Klaus WELLE

         (1)  ĠU L 48, 24.2.2016.

         (2)  ĠU C 323, 28.9.2017, p. 1.

         (3)  ĠU C 322, 28.9.2017, p. 1.

         (4)  ĠU C 322, 28.9.2017, p. 10.

         (5)  ĠU L 298, 26.10.2012, p. 1.


               11.10.2018

               MT

               Il-Ġurnal Uffiċjali tal-Unjoni Ewropea

               C 369/180

      P8_TA(2017)0486
      Tiġdid tal-mandat tal-President tal-Bord Uniku ta' Riżoluzzjoni
      Deċiżjoni tal-Parlament Ewropew tat-12 ta' Diċembru 2017 dwar il-proposta tal-Kummissjoni għat-tiġdid tal-mandat tal-President tal-Bord Uniku ta' Riżoluzzjoni (N8-0092/2017 – C8-0425/2017 – 2017/0901(NLE))
      (Approvazzjoni)
      (2018/C 369/28)

         Il-Parlament Ewropew,

                  —

                  wara li kkunsidra l-proposta tal-Kummissjoni tad-29 ta' Novembru 2017 għat-tiġdid tal-mandat tal-President tal-Bord Uniku ta' Riżoluzzjoni (N8-0092/2017),

                  —

                  wara li kkunsidra t-tielet subparagrafu tal-Artikolu 56(6) u l-Artikolu 56(7) tar-Regolament (UE) Nru 806/2014 tal-Parlament Ewropew u tal-Kunsill tal-15 ta' Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta' kreditu u ċerti ditti tal-investiment fil-qafas ta' Mekkaniżmu Uniku ta' Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (1),

                  —

                  wara li kkunsidra l-Artikolu 122a tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Affarijiet Ekonomiċi u Monetarji (A8-0393/2017),

                  A.

                  billi fid-19 ta' Diċembru 2014, il-Kunsill ħatar lil Elke König bħala President tal-Bord Uniku ta' Riżoluzzjoni (SRB) għal mandat ta' tliet snin li beda fit-23 ta' Diċembru 2014 (2);

                  B.

                  billi skont l-Artikolu 56(7) tar-Regolament (UE) Nru 806/2014, il-mandat tal-ewwel President tal-SRB jista' jiġġedded darba għal perjodu ta' ħames snin;

                  C.

                  billi fid-29 ta' Novembru 2017, il-Kummissjoni adottat proposta għat-tiġdid tal-mandat ta’ Elke König bħala President tal-SRB u bagħtet din il-proposta lill-Parlament;

                  D.

                  billi l-Kumitat għall-Affarijiet Ekonomiċi u Monetarji tal-Parlament imbagħad ipproċeda bl-evalwazzjoni tal-kredenzjali tal-kandidata proposta għall-kariga ta' President tal-SRB, b'mod partikolari fid-dawl tar-rekwiżiti stabbiliti fl-Artikolu 56(4) tar-Regolament (UE) Nru 806/2014;

                  E.

                  billi fl-4 ta' Diċembru 2017, il-Kumitat organizza smigħ ta’ Elke König, li fih għamlet dikjarazzjoni tal-ftuħ u mbagħad wieġbet għall-mistoqsijiet li sarulha mill-membri tal-Kumitat;

                  1.

                  Japprova l-proposta tal-Kummissjoni għat-tiġdid tal-mandat ta’ Elke König bħala President tal-SRB;

                  2.

                  Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill Ewropew, lill-Kunsill, lill-Kummissjoni kif ukoll lill-gvernijiet tal-Istati Membri.

         (1)  ĠU L 225, 30.7.2014, p. 1.

         (2)  ĠU L 367, 23.12.2014, p. 97.